У недостатку не само обучених официра, већ и наоружања и опреме, Револуционарна коњица је постала најгоре опремљени део револуционарне војске. Средином 1793. године организација револуционарне војске укључивала је 26 пукова тешке коњице, 2 пука карабинијера, 20 драгунских пукова, 18 пукова "ловаца" и 10 хусарских. У стварности, тешко да је било који од ових пукова достигао чак и половину снаге. Међутим, за разлику од пешадије, где су се сви батаљони старе краљевске војске спајани са новим волонтерима у полу-бригаде, коњица је задржала идентитет пука током револуционарног и наполеонског периода. Као пример, пук ловаца из Алзаса "(Regiment de Chasseurs d'Alsace," подигнут 1651) преименован је у "Први пук ловаца (1er Regiment de Chasseurs)" 1791, али је иначе остала непромењена све док није коначно распуштена након Ватерлоа.